23. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 349/Φ. 183535/85 της 4 Φεβρ./20 Μαρτ. 1985 (ΦΕΚ Β΄  150) Καθορισμός τύπου «πιστοποιητικού πρόληψης της ρύπανσης από πετρέλαιο». Έχοντας υπόψη: α)Το άρθρ. 46 του Νόμ. 187/73 (ΦΕΚ 26Ι Α΄ 1973) «Κώδικας Δημοσίου Ναυτικού Δικαίου». β)Το Νόμ. 1269/82 (ΦΕΚ 89Α΄/1982), με τον οποίο κυρώθηκε η διεθνής σύμβαση «πρόληψη της ρύπανσης της θάλασσας από πλοία, 1973 και του πρωτοκόλλου του 1978, που αναφέρεται σ’ αυτή τη σύμβαση (MARPOL 37/78)». γ)Το άρθρ. 4 παρ. 4 του Π.Δ. 479/84 (ΦΕΚ 169 Α΄ /1.11.84)» όροι και λεπτομέρειες συμμόρφωσης στις απαιτήσεις του παραρτ. Ι της διεθνούς σύμβασης MARPOL 73/78, πλοίων που δεν υπάγονται στις διατάξεις αυτού», αποφασίζουμε: Καθορίζουμε τον τύπο του «πιστοποιητικού πρόληψης της ρύπανσης από πετρέλαιο «(ΟΙL POLLUTION PREVENTION CERTIFICATEOPPC) όπως το υπόδειγμα που συνοδεύει την απόφαση αυτή. Με το πιστοποιητικό αυτό εφοδιάζονται υποχρεωτικά στις προβλεπόμενες από το Π.Δ. 479/84 ημερομηνίες όλα τα πλοία 400 κοχ και πάνω και όλα τα πετρελαιοφόρα 150 κοχ και πάνω, τα οποία δεν εκτελούν διεθνείς πλόες. Επίσης με το ίδιο πιστοποιητικό εφοδιάζονται, εφόσον αυτό δεν αντικαθίσταται από σχετική εγγραφή στο Πρωτόκολλο Γενικής Επιθεώρησης (ΠΓΕ) αυτών, όλα τα πλοία 100 κοχ και πάνω αλλά μικρότερα από 400 κοχ και όλα τα π/φ που είναι μικρότερα από 150 κοχ, ανεξάρτητα από τους πλόες (εσωτερικού ή διεθνείς) που εκτελούν. 2.Το πιστοποιητικό είναι διαστάσεων 0,40 Χ 0,30 μέτρων, αναδιπλωμένο σε δύο φύλλα, κατά το μισό (2η σελίδα αριστερού φύλλου) στην ελληνική και κατά το άλλο μισό (1η σελίδα δεξιού φύλλου ) στην αγγλική γλώσσα, θα συνοδεύεται δε με συρραμμένα έντυπα «συμπληρώματα» ιδίων διαστάσεων όπως το πιστοποιητικό: -οπισθογράφησης επιθεωρήσεων, που θα εκτελούνται σύμφωνα με τις απαιτήσεις της ΔΣ MARPOL 73/78 και του Π.Δ. 479/84, ανάλογα με την κατηγορία και το μέγεθος του πλοίου, -έκθεσης κατασκευής και εξοπλισμού για πλοία που δεν είναι π/φ, ή -έκθεσης κατασκευής και εξοπλισμού για τα π/φ πλοία. 3.Το πιστοποιητικό OPPC με τα «συμπληρώματά» του να εκτυπωθεί με μέριμνα και δαπάνες του Ναυτικού Απομαχικού Ταμείου και να διατεθεί σε  Σελ. 164,702(δ) Τεύχος 1276-Σελ. 106 κυκλοφορία μέχρι την 30.5.85. Το πιστοποιητικό αυτό με τα «συμπληρώματά» του, είναι διατιμημένο έντυπο του ΝΑΤ. Μέχρι 500 αντίτυπα θα διατεθούν αδιατίμητα ύστερα από αίτηση του ΥΕΝ/ΔΠΘΠ για υπηρεσιακή χρήση των Υπηρεσιών ΥΕΝ (Δ/νσεων, ΕΕΠ, Λιμ. Αρχών, Σχολών ΛΣ-ΕΝ, κλπ). Η απόφαση αυτή με το επισυναπτόμενο υπόδειγμα πιστοποιητικού και τα «συμπληρώματά» του να δημοσιευθεί στην Εφημερίδα της Κυβερνήσεως και να κοινοποιηθεί κανονικά για εκτέλεση. 